સ્વામી વિવેકાનંદ અમેરિકા ગયા હતા ત્યારની વાત છે. એક દિવસ તેઓ પાઘડી બાંધીને, સાલ ઓઢીને શિકાગોની એક ગલીમાં ફરી રહ્યા હતા. તેમની વેશભૂષાને જોઈને એક સ્ત્રીએ પોતાના પુરુષ મિત્રને કહ્યું, "જરા આ મહાશયને તો જો. કેવો અનોખો પોશાક પહેર્યો છે." સ્વામીજીએ તે જ સમયે કહ્યું, "બહેન! હું જે દેશમાંથી આવ્યો છું ત્યાં કપડાં નહીં, ચરિત્ર સજ્જનતાની કસોટી છે." આ જવાબ સાંભળીને તે સ્ત્રી સ્તબ્ધ થઈ ગઈ.